Predkladacia správa

  	Ministerstvo pre správu a privatizáciu národného majetku Slovenskej republiky (ďalej len “ministerstvo”),  predkladá na rokovanie vlády Slovenskej republiky materiál “Návrh na  vydanie rozhodnutia, ktorým sa mení uznesenie vlády SR č. 361 z 12.5.1992 a ruší rozhodnutie Prezídia FNM SR č. 908/1998 o naložení s majetkovou účasťou na podnikaní spoločnosti Závod Slovenského národného povstania, a.s. Žiar nad Hronom”.

     Fond národného majetku Slovenskej republiky (ďalej len “fond”) listom zo dňa               21.11.2001 predložil na ministerstvo žiadosť o 

•	Zmenu uznesenia vlády SR č. 361 z 12.5.1992 bod A. 2. v časti  rozdelenie akcií. Týmto uznesením vlády SR bolo zmenené uznesenie vlády SR č. 406 z 23.7.1991 o schválení privatizačného projektu Závodov SNP, š.p. Žiar nad Hronom. 

•	Zrušenie  rozhodnutia Prezídia fondu č. 908/1998 o naložení s majetkovou účasťou fondu vo výške 73,9 % podielu na základnom imaní spoločnosti Závod Slovenského národného povstania, a.s., vydaného ako prílohu č. l k uzneseniu Prezídia fondu č. 1/LXXXII z 9.7.1998 zo 7.11.1996 o priamom predaji 4 275 852 ks akcií obchodnej spoločnosti ŽHK, a.s. Žiar nad Hronom. Nakoľko si kupujúci neplnil zmluvné podmienky, fond s účinnosťou od 12.8.1999 od zmluvy č. 1983/1998 odstúpil.

Na základe uznesenia vlády SR č. 406 z 23.7.1991 vláda SR schválila privatizačný projekt Závodov SNP, š.p. Žiar nad Hronom a uložila predsedovi prezídia FNM SR založiť akciovú spoločnosť Závody SNP Žiar nad Hronom  a akciovú spoločnosť spoločnosť AKUSIT Banská Štiavnica.

	   Uznesením vlády SR č. 361 z 12.5.1992 bola  schválená zmena privatizačného projektu štátny podnik  Závod SNP Žiar nad Hronom schváleného uznesením vlády SR č. 406/1991, podľa ktorého bola založená akciová spoločnosť Závod SNP, a.s. Žiar nad Hronom. Zmena sa týkala časti rozdelenia akcií takto:

      a/  48 %  akcií na investičné kupóny
      b/    3 %  v prospech reštitučného investičného fondu
      c/  49 %  akcií ponechať vo Fonde národného majetku SR
                    
      Uznesenie vlády SR č. 361 nebolo v plnom rozsahu zrealizované z dôvodu         nenaplnenia kupónovej privatizácie. 

Prezídium fondu vydalo rozhodnutie č. 908/1998, ako prílohu č. 1 k uzneseniu Prezídia fondu č. 1/LXXXII z 9.7.1998 o naložení s majetkovou účasťou fondu na podnikaní spoločnosti Závod Slovenského národného povstania, a.s. Žiar nad Hronom vo výške 73,9 %-ného podielu na základnom imaní tejto spoločnosti, t.j. 4 275 852 ks akcií jej predajom v prospech ŽHK, a.s. Žiar nad Hronom. 

Pri predaji 73,9 %-ný podiel, t.j. 4 275 852 ks akcií predstavovalo:
•	nezrealizované investičné kupóny                                    683 939 ks akcií
•	podiel ponechaný FNM SR                                            1 678 758 ks akcií
•	z navýšenia základného imania                                       1 913 155 ks akcií

Nakoľko si kupujúci neplnil zmluvné podmienky fond s účinnosťou od 12.8.1999 od zmluvy odstúpil.

V súčasnosti má fond na účte  vedenom v Stredisku cenných papierov SR 
4 275 852 ks akcií, čo predstavuje 73,9 % základného imania spoločnosti Závod Slovenského národného povstania, a.s. Žiar nad Hronom z titulu odstúpenia od zmluvy.

        Prezídium fondu uznesením č. 9/LXVI/01 zo dňa 14.11.2001 schválilo na základe odporúčania Výkonného výboru FNM SR uznesením č. 20/73/01 z 13.11.2001 návrh na zmenu schváleného privatizačného projektu a zrušenie rozhodnutia o naložení s majetkovou účasťou fondu a na spôsob naloženia so 73,9 % majetkovou účasťou fondu na podnikaní spoločnosti Závod Slovenského národného povstania, a.s. Žiar nad Hronom, ktorá na fond prešla odstúpením od zmluvy č. 1983/1998.
       
       Podľa § 28 ods. 6 písm. a) zákona sa navrhuje zmena uznesenia vlády SR č. 361 z 12.5.1992 v časti A bod 2  rozdelenie akcií nasledovne:

16,59 %, t.j.     960 558 ks akcií na investičné kupóny
  1,77 %, t.j.     102 781 ks akcií v prospech reštitučného investičného fondu
73,9   %, t.j.  4 275 852 ks akcií priamym predajom na základe výberového konania
        pri výške základného imania 5 789 191 000,- Sk

        Voči spoločnosti Závod Slovenského národného povstania, a.s. Žiar nad Hronom, 
         fond neeviduje súdne spory.
     
         Podľa prehlásenia štatutárnych orgánov fondu je v súčasnosti založených 186 356 ks
         akcií spoločnosti Závod Slovenského národného povstania, a.s.:

•	 148 963 ks na základe záložnej zmluvy z 24.6.1996 uzavretej medzi VÚB, a.s. a    
             fondom   celkový objem úveru 450 mil. Sk, úver splácaný štvrťročne po 15 mil. Sk, 
             termín poslednej splátky 30.9.2003.
•	  37 393 na základe záložnej zmluvy z 24.6.1996 uzavretej medzi Poľnobankou, a.s. a 
              fondom, celkový objem úveru 80 330 250,- Sk, úver splácaný ročne po 8 033 025,-   
              Sk, termín poslednej splátky 31.12.2010.

Fond národného majetku Slovenskej republiky  svoju  73,9 %-nú majetkovú účasť na podnikaní spoločnosti Závod Slovenského národného povstania, a.s. Žiar nad Hronom má zámer predať priamym predajom záujemcovi, ktorého vyberie na základe výberového konania.
Materiál nemá finančný, ekonomický, environmentálny vplyv ani vplyv na zamestnanosť.
	Tento materiál bol dňa 11. februára 2002 na rokovaní PEM odporučený predložiť na rokovanie vlády SR

Uvodné slovo

“Návrh na zrušenie a zmenu rozhodnutí o privatizácii podniku ISTROCHEM, štátny podnik Bratislava” predkladá naše ministerstvo na základe žiadosti FNM SR.

Dňa 26.9.1994 bola na základe rozhodnutia ministerstva č. 178 založená akciová spoločnosť z časti majetku štátneho majetku ISTROCHEM Bratislava a časť majetku bola určená na bezodplatný prevod na obec Bratislava, mestská časť Bratislava, Nové Mesto. Rozhodnutím o založení akciovej spoločnosti bolo rozdelenie akcií: 3 % RIF. 86 % ponuka do kupónovej privatizácie a 11 % na predaj.

Pôvodné rozhodnutie ministerstva však bolo zmenené dňa 21.10.1994 z dôvodu zníženia hodnoty majetku vkladaného do akciovej spoločnosti, zníženía základného imania v dôsledku opravy nesprávne uvedenej účtovnej hodnoty pozemkov.

K ďalšej zmene rozhodnutia ministerstva  a vydaniu nového dňa 11.5.1995 došlo v dôsledku zrušenia súhlasu mestského zastupiteľstva Bratislava Nové mesto o bezodplatnom prevode. Na základe uvedeného sa pôvodné rozhodnutia menilo na vklad celého majetku (nie časti) štátneho podniku ISTROCHEM Bratislava do akciovej spoločnosti s úpravou rozdelenia akcií 63 % ponika do kupónovej privatizácie a 34 % predaj akcií.

Prezídium FNM SR vydalo dňa 7.11.1996 rozhodnutie o priamom predaji 67 % podielu akcií kupujúcemu Chemické závody Bratislava, a.s. Z dôvodu nesplnenia zmluvných podmienok FNM od zmluvy odstúpil 2.7.1999.

V dôsledku odstúpenia od zmluvy (67 % ) a nezrealizovanej ponuky do kupónovej privatizácie (24,63%)  FNM v súčasnosti má na účte vedenom v SCP 3 921 102 ks akcií,  v menovitej hodnote 1 00,- Sk, čo predstavuje 91,63 % -nú majetkovú účasť na podnikaní spoločnosti Istrochem a.s. Bratislava.

Prezídium FNM SR uznesením zo dňa 28.5.2001 na návrh Výkonného výboru schválilo návrh na zmenu rozhodnutia ministerstva a zrušenie rozhodnutia Prezídia, ako aj  priamy predaj 91,63 % podielu na základe výsledkov výberového konania.

Materiál bol dňa 8. októbra 2001 na rokovaní PEM odporučený predložiť na rokovanie vlády.